|  |
| --- |
| ΥΠ.Π.Ε.ΘΕ.Ε.Π.Π.Σ. |

**ΠΛΑΙΣΙΟ ΕΠΙΓΡΑΜΜΑΤΙΚΗΣ ΠΕΡΙΓΡΑΦΗΣ ΔΡΑΣΗΣ**

**ΓΙΑ ΕΥΡΥΤΕΡΗ ΕΦΑΡΜΟΓΗ**

|  |  |
| --- | --- |
| ΣΧΟΛΕΙΟ: | 1ο ΠΕΙΡΑΜΑΤΙΚΟ Δ.Σ. Ρόδου |
| ΚΑΤΗΓΟΡΙΑ ΔΡΑΣΗΣ: | 1. Καινοτόμος Διδακτική Πρακτική
 |
| ΤΙΤΛΟΣ ΔΡΑΣΗΣ: | **ΤΟ E-PORTFOLIO : ΜΙΑ ΕΝΑΛΛΑΚΤΙΚΗ ΜΟΡΦΗ ΔΙΔΑΣΚΑΛΙΑΣ ΚΑΙ ΑΥΘΕΝΤΙΚΗΣ ΑΞΙΟΛΟΓΗΣΗΣ ΤΗΣ ΜΑΘΗΣΗΣ ΣΤΗΝ ΠΡΩΤΟΒΑΘΜΙΑ ΕΚΠΑΙΔΕΥΣΗ** | ΔΙΑΡΚΕΙΑ ΔΡΑΣΗΣ: | 5 μήνες |
| ΥΠΕΥΘΥΝΟΣ ΕΚΠΑΙΔΕΥΤΙΚΟΣ: | ΖΑΦΕΙΡΟΠΟΥΛΟΥ ΒΑΣΙΛΙΚΗ | ΕΙΔΙΚΟΤΗΤΑ: | ΠΕ 70 |
| ΣΥΝΕΡΓΑΖΟΜΕΝΟΙ ΕΚΠΑΙΔΕΥΤΙΚΟΙ (ΑΡΙΘΜΟΣ ΚΑΙ ΕΙΔΙΚΟΤΗΤΑ) |
| 1. | ΝΤΑΛΛΑ ΜΑΡΙΑ | ΕΙΔΙΚΟΤΗΤΑ: | ΠΕ 70 |
| 2. | ΒΑΣΙΛΕΙΑΔΗΣ ΑΘΕΝΑΣ ΗΛΙΑΣ | ΕΙΔΙΚΟΤΗΤΑ: | ΠΕ 70 |
| ΣΧΟΛΙΚΟΣ ΧΡΟΝΟΣ ΥΛΟΠΟΙΗΣΗΣ ΔΡΑΣΗΣ: | 2018-2019 | ΣΥΜΜΕΤΕΧΟΝΤΑ ΤΜΗΜΑΤΑ ΣΧΟΛΕΙΟΥ: | 2 |
| ΠΛΗΘΟΣ ΣΥΜΜΕΤΕΧΟΝΤΩΝ | ΕΚΠΑΙΔΕΥΤΙΚΩΝ: | 3 | ΜΑΘΗΤΩΝ: | 42 | ΤΡΙΤΩΝ: |  |
| ΣΤΟΧΟΣ ΔΡΑΣΗΣ: | Το E-Portfolio αποτελεί ένα ευέλικτο και πολύτιμο εργαλείο στα χέρια των μαθη­τών, το οποίο δείχνει σταδιακά την προσωπική τους ανάπτυξη και εξέλιξη συνδράμοντας ώστε οι μαθητές να γνωρίσουν τον εαυτό τους και να ανακαλύψουν τις δεξιότητές τους αξιολογώντας τις σε διάφορα στάδια της ζωής τους. Επιπρόσθετα, οι μαθητές καταγράφουν τις αξίες, τις σκέψεις, τους στόχους, τη μαθησιακή τους πρόοδο, καθώς και τα σχέδιά τους για το μέλλον.Με αυτόν τον τρόπο απεικονίζεται η αναπτυξιακή πορεία του μαθητή μέ­χρι εκείνη τη στιγμή σε έναν ή και σε περισσότερους τομείς, καθώς και οι εκπαιδευτικές του προσδοκίες. Για το λόγο αυτό, η χρησιμοποίηση του e-Portfolio μέσα στην τάξη φαίνεται να υποβοηθάει και να εξυπηρετεί τους στόχους και τις λειτουργίες της εκπαι­δευτικής πράξης με τρόπο άμεσο και αποτελεσματικό. |
| ΣΥΝΤΟΜΗ ΠΕΡΙΓΡΑΦΗ ΥΛΟΠΟΙΗΣΗΣ (200-300 λέξεις) |
| Σκοπός της παρούσας μελέτης είναι να διερευνήσει τη συμβολή του ηλεκτρονικού φακέλου επιτευγμάτων του μαθητή, του **e-portfolio**, στη βελτίωση της επίδοσης των μαθητών, στη διατηρησιμότητα της γνώσης, στην απόκτηση δεξιοτήτων αυτοαξιολόγησης καθώς και την ανίχνευση και αναγνώριση των στάσεων και αντιλήψεων των μαθητών απέναντι στο σχολείο και στη μάθηση.Για τους σκοπούς της μελέτης σε διάστημα 3 μηνών, εξετάστηκαν 40 μαθητές της Β΄ τάξης Δημοτικού, στο γνωστικό αντικείμενο της Γλώσσας, οι οποίοι χωρίστηκαν σε δυο ομάδες. Η μια ομάδα χρησιμοποίησε τον παραδοσιακό φάκελο, το portfolio, ενώ η άλλη ομάδα χρησιμοποίησε τον ηλεκτρονικό φάκελο, το e-portfolio. Στους φακέλους τους τοποθετούσαν τα επαναληπτικά φύλλα αξιολόγησης των 8 πρώτων ενοτήτων της Γλώσσας. Τόσο πριν όσο και μετά την εφαρμογή της μελέτης όλοι οι μαθητές απάντησαν σε ερωτηματολόγιο προκειμένου να διερευνηθούν οι στάσεις και οι αντιλήψεις των μαθητών απέναντι στο σχολείο και στη μάθηση. Από τα αποτελέσματα της έρευνας παρατηρείται ότι ο ηλεκτρονικός φάκελος επιτευγμάτων του μαθητή, το e-portfolio, βοηθάει στη βελτίωση της επίδοσης του μαθητή και στη διατήρηση της αποκτηθείσας γνώσης συγκρινόμενος με τον απλό φάκελο επιτευγμάτων του μαθητή, το portfolio.Συμπερασματικά τα αποτελέσματα της έρευνας αποδεικνύουν ότι οι στόχοι για μια αυθεντική αξιολόγηση που τίθεται από τα Δ.Ε.Π.Π.Σ. σε συνδυασμό με την ολιστική προσέγγιση της μάθησης βρίσκουν εφαρμογή στο συνδυασμό της τεχνολογίας και της μεθόδου portfolio με τη δημιουργία του e-portfolio αφού η πειραματική ομάδα σημείωσε αύξηση της θετικής στάσης της απέναντι στη χρήση του ηλεκτρονικού φάκελου, στη μάθηση, στο σχολείο και την τάξη, στην επίδοσή τους και στη διατήρηση της γνώσης αλλά και στην ανάπτυξη της ικανότητας αυτοαξιολόγησής τους. |
|  |
| ΑΠΟΤΕΛΕΣΜΑΤΑ- ΠΡΟΤΑΣΕΙΣ (200-300 λέξεις) |
| Με βάση τα ευρήματα της παρούσας έρευνας και την ανάλυση που προηγήθηκε μπορούμε να διατυπώσουμε τα ακόλουθα συμπεράσματα:Σχετικά με τη συμβολή του ηλεκτρονικού φακέλου, e-portfolio, στην ανάπτυξη θετικότερης στάσης απέναντι στο σχολείο και την τάξη , παρατηρείται ότι η πειραματική ομάδα τοποθετείται θετικά καθώς η πλειοψηφία θεωρεί ότι τους βοηθάει να βελτιώσουν τις σχέσεις τους με το περιβάλλον της τάξης και το σχολείο. Η εμπλοκή της τεχνολογίας, η δημιουργία δηλαδή ενός ηλεκτρονικού φακέλου, κάνει τη μάθηση πιο ουσιώδη και ενδιαφέρουσα. Σε ό,τι αφορά στη συμβολή του ηλεκτρονικού φακέλου, e-portfolio, στην ανάπτυξη θετικότερης στάσης απέναντι στη μάθηση, παρατηρείται και εδώ ότι η πειραματική ομάδα τοποθετείται θετικά καθώς η πλειοψηφία θεωρεί ότι τους βοηθάει να αντιμετωπίσουν τη μάθηση με πιο θετικά συναισθήματα. Το e-portfolio αποτελεί ένα δυναμικό εργαλείο στα χέρια των μικρών μαθητών και η διαδικασία εμπλοκής δικής τους στη δημιουργία του ψηφιακού φακέλου, τους ενθαρρύνει και τους προσφέρει κίνητρα συμμετοχής στη διαδικασία της μάθησης. Σύμφωνα με σχετική βιβλιογραφία τα αποτελέσματα της αξιολόγησης γνωστοποιούνται στους εκπαιδευόμενους και χρησιμοποιούνται προς όφελός τους. Αναφορικά με τη συμβολή του ηλεκτρονικού φακέλου, e-portfolio, στη βελτίωση της επίδοσης των μαθητών καθώς και στη διατηρησιμότητα της γνώσης παρατηρείται ότι οι μαθητές της πειραματικής ομάδας που εφάρμοσαν τον ηλεκτρονικό φάκελο επιτευγμάτων του μαθητή σημείωσαν ψηλότερη βαθμολογία και κατάφεραν να διατηρήσουν τη γνώση που κατέκτησαν πετυχαίνοντας ψηλότερες βαθμολογίες στη δεύτερη εξέταση της ύλης, 10 μέρες μετά,. συγκριτικά με τους μαθητές της ομάδας ελέγχου που εφάρμοσαν τον παραδοσιακό φάκελο επιτευγμάτων του μαθητή, πετυχαίνοντας χαμηλότερες βαθμολογίες στην εξέταση της διδακτέας ύλης. |
| ΤΕΚΜΗΡΙΩΣΗ / ΕΡΕΥΝΑ | ΑΡΧΙΚΗ (ΝΑΙ/ΟΧΙ)ΝΑΙ | ΔΙΑΜΟΡΦΩΤΙΚΗ (ΝΑΙ/ΟΧΙ)ΝΑΙ | ΤΕΛΙΚΗ (ΝΑΙ/ΟΧΙ)ΝΑΙ |
| ΜΕΘΟΔΟΙ ΤΕΚΜΗΡΙΩΣΗΣ / ΕΡΕΥΝΑΣ(π.χ. παρατήρηση, ετεροπαρατήρηση, συνεντεύξεις, ερωτηματολόγια, έρευνα αρχείων, ημερολόγια κ.α.). | Η δημιουργία του ηλεκτρονικού φακέλου επιτευγμάτων του μαθητή αποτελεί το σημαντικότερο στοιχείο της εκπαιδευτικής δραστηριότητας. Στη συγκεκριμένη έρευνα οι μαθητές λόγω της μικρής τους ηλικίας, 6-7 χρονών, δημιούργησαν τον ατομικό τους ηλεκτρονικό φάκελο με τη βοήθεια και υποστήριξη των γονέων τους. Ο φάκελός τους θα περιλαμβάνει τα επαναληπτικά τους διαγωνίσματα καθώς και άλλο υλικό που αφορά το γλωσσικό μάθημα.* Προ-πειραματικό σχέδιο με μια πειραματική ομάδα και έλεγχο προ και μετά
* Πειραματικό σχέδιο με δύο μετρήσεις ( προ και μετά ) με χρήση ομάδας ελέγχου.
* Οιονεί πειραματικό σχέδιο με δύο μετρήσεις ( προ και μετά ) με χρήση μη ισοδύναμης ομάδας ελέγχου.

Το πείραμα γενικότερα αποτελεί έναν τρόπο συλλογής στοιχείων που η οργάνωση τους μας επιτρέπει να καταλήξουμε σε συμπεράσματα.Στο προ-πειραματικό σχέδιο η ομάδα μετριέται από τον ερευνητή με βάση μια εξαρτημένη μεταβλητή εισάγοντας έναν πειραματικό χειρισμό. Οι στάσεις της ομάδας μετριούνται ξανά μετά τη λήξη του πειραματικού χειρισμού και υπολογίζονται οι διαφορές της βαθμολογίας.Το πειραματικό σχέδιο με τις δύο μετρήσεις και την ομάδα ελέγχου περιλαμβάνει τη χρήση δύο ομάδων προσφέροντας με αυτό τον τρόπο την ευκαιρία να εξασφαλιστεί μεταξύ τους μεγαλύτερη πιθανότητα ισοδυναμίας.Το οιονεί πειραματικό σχέδιο χρησιμοποιείται πολύ συχνά στην εκπαιδευτική έρευνα. Η επιλογή του δείγματος δεν είναι τυχαία και χρησιμοποιούνται δύο ομάδες – πειραματική και ελέγχου- και δύο μετρήσεις – pre και post. Στην παρούσα εκπαιδευτική παρέμβαση χρησιμοποιήθηκε το οιονεί πειραματικό σχέδιο. |
| ΣΥΝΔΕΣΜΟΣ ΑΝΑΡΤΗΣΗΣ ΔΡΑΣΗΣ: | <https://portfolium.com/vasoulafr/portfolio> |

|  |
| --- |
| **ΕΝΔΕΙΚΤΙΚΕΣ ΚΑΤΗΓΟΡΙΕΣ ΔΡΑΣΕΩΝ** |
| 1. Καινοτόμος Διδακτική Πρακτική
2. Έρευνα-δράση
 |